ગાંધીનગર સર્કિટ હાઉસ ખાતે કોળી સમાજના આગેવાનોની એક મહત્વની બેઠક મળી હતી. આ બેઠકમાં ભાજપ દ્વારા થઈ રહેલા કોળી સમાજ અંગેના અપપ્રચારને ખાળવા માટેનો પ્રયાસ કરવામાં આવ્યો હતો. જેમાં આજની કોળી સમાજની બેઠકમાં નક્કી કરવામાં આવ્યું હતું કે, કુંવરજીભાઇ બાવળીયાના ભાજપમાં જવાથી સમગ્ર કોળી સમાજ ભાજપ સાથે જોડાઈ ગયો છે તેવું નથી. કોળી સમાજ આજે પણ કોંગ્રેસ સાથે જ છે અને રહેવાનો છે. તેથી ભાજપ દ્વારા થઈ રહેલા અપપ્રચાર પરથી સમાજે ચેતવું પડશે.